-Hanapin mo daan palabas. -Sige.
Archie!
Naririnig ka namin?
-Nasaan ka? -Nasaan ka?
Hahanapin kita!
Wala nang daan diyan. Tara, dito tayo! Dito ang daan.
Kapag binabalikan ko ang sarili kong pagkabata, masaya iyon.
Naaalala ko lang na…
pakiramdam ko na mag-isa ako.
Saan ka dadaan?
Sige na, bilis.
Gusto ko lang ng maraming mga pinsan, maraming mga tao.
Gusto ko lahat ng iyon,
at hindi malaki ang pamilya ko.
Bagsak siya! Nagawa mo! Ayos!
-Ayos ka lang? Kaya mo 'yan! -Noong pinagbubuntis ko si Archie…
sobrang sabik ako na mabubuo namin para sa kanya
ang bagay na lagi kong ninanais.
SANDRINGHAM, INGLATERA ARAW NG PASKO 2018
Kaya ginawa ko ang lahat ng makakaya ko para ipagmalaki nila ako,
at maging bahagi ng pamilya.
At nawala iyon.
Hirap ng dukesa…
…walang opisyal na sagot ang palasyo…
Malinaw na noon sa media na hindi siya poprotektahan ng palasyo.
Kapag nangyari iyon, sunod-sunod na lahat.
At napagtanto kong…
di lang ako napabayaan, pinakain pa ako sa mga lobo.
Talagang malapit kayo ng tatay mo buong buhay mo?
Oo. Ibig kong sabihin, pamilya 'yan, hindi madali, hindi kailanman perpekto.
Pero, siyempre, kinakausap ko ang tatay ko ilang beses isang linggo.
Kailan nagsimulang magbago ang mga bagay-bagay?
Noong pumasok ang media.
Kasama natin ngayon ang ama ni Meghan Markle na si Thomas.
Salamat sa pagsama mo sa amin. Gusto kitang dalhin sa…
Pagkatapos ng kasal,
nagsimulang magpa-interview ang ama ko at patungkol sa akin…
-Ama ka ni Meghan, tama? -Oo.
…nakausap si Thomas Markle kahapon…
Rob, hindi ito basta na lang hihinto…
Talagang… napakasakit n'on.
At ang mundo'y nanonood sa dramang ito.
INIHAHALINTULAD NI THOMAS MARKLE
ANG MGA ROYALS SA LIHIM NA SCIENTOLOGY
At nagsimula siyang batikusin ang Royal Family.
NAGSALITA NA SI THOMAS MARKLE LABAN SA ROYAL FAMILY
Sobrang nakakahiya iyon para sa pamilya.
BINABATIKOS NI THOMAS MARKLE ANG PALASYO
Iyon ay problemang kailangan malutas agad at gusto nilang pigilan ko iyon.
Kaya lumapit ako sa Kanyang Kamahalan,
at "Ito ang nangyayari.Ano'ng gagawin ko?
Gusto kong sundin ang kahit anong payong mayroon ka."
Pero sa huli,
suhestiyon ng Reyna, ng Prinsipe ng Wales, na sulatan ko ang tatay ko.
At ginawa ko ang makakaya ko para tahimik na makarating ang sulat sa tatay ko
dahil hindi ko pwedeng basta ipadala ang sulat
na may return address na Palasyo ng Kensington at para kay Tom Markle
at asahang makararating iyon doon.
Kaya ipinadala ko iyon sa tagapamahala ng negosyo ko sa LA,
at alam kong, "Makikilala niya ang pangalang iyon."
Tapos ay kinuha ko ang litrato ng pirma katunayang naipadala iyon,
at hindi iyon pirma ng tatay ko.
Kilala ko ang sulat ng tatay ko, di iyon sa kanya.
"Thomas" lang ang nakalagay.
Isang pribadong sulat mula sa Duchess para sa kanyang ama ang isinapubliko.
Sa tingin namin ay inilabas ni Thomas ang sulat na ito, at ito'y medyo mapanira.
Isang pribadong kaganapan sa pagitan ni Duchess Meghan at ama niya.
…ngayon ay lantad at masakit na larawan ng kanilang paghihiwalay.
ISINIWALAT: SULAT NA NAGPAPAKITA NG TOTOONG TRAHEDYA
Iyon ay…
kahindik-hindik.
Ayon sa Daily Mail, "Mayroon kaming kumpletong limang-pahina ng sulat."
Naisip ko, "Ano kayang kalalabasan
kung binago nila ang bagay na hindi naman nila inilagay?
Ano'ng kalalabasan? Para makita niyo…" Parang…
sinasabi nila sa publiko, "Ang buong sulat,"
at kung literal mong inihihiwalay ang mga pangungusap sa mga saknong,
at ang mga salita sa mga pangungusap…
Gusto mong ilathala ang sulat ko, na alam mong labag sa batas.
Pero gusto mo itong ilathala at lumikha ng bagong larawan
ng sino ako at ano ang relasyon ko sa tatay ko,
at alisin ang bawat salitang sinabi ko sa kung paano ka minanipula ng media.
WALA AKONG IBANG HILING KUNDI KAPAYAPAAN AT IYON DIN ANG HILING KO PARA SA IYO. MEG
Napapakamot-ulo ang mga tao't nagtatanong, "Paano nagawa ng Mail ang…
katangahan, o ano pa mang gusto mong itawag,
paglathala ng sulat sa pagitan ng anak at ama?"
Simple lang ang sagot.
PAGLABAN NI MEGHAN SA MEDIA
Alam nilang hihimukin kami ng pamilya na huwag magdemanda.
Nakipag-usap kami sa mga abogado sa Institusyon
at sa mga senior na miyembro ng palasyo
at ipinaalala ko noong mga pulong na iyon na isinulat ko ang sulat na iyon
sa gabay ng matatandang miyembro ng pamilya.
Alam mong labag ito sa batas.
"Kaya kailangan naming kumilos. Kailangan naming magsampa ng kaso."
Sabi nila, "Sige, siyempre!"
Kaya nagfo-follow up ako nang ilang mga linggo.
"Uy, ano'ng nangyayari dito?" Wala.
Makalipas ang ilang buwang pagsasabing, "Kailangang may gawin siya tungkol dito."
Kumuha kami ng hiwalay na payong legal.
Alam ko na, noong unang pulong pa lang, na malala talaga ito,
at na may pangit na epekto iyon kay Meghan.
May bali-balitang ang Royal family ay ginagawa ang,
"di nagrereklamo, di nagpapaliwanag"
na pagharap sa media at sa palagay ko'y sinunod ni Meghan iyon
sa mahabang panahon.
Pero may totoong gulo laban kay Meghan.
At talagang nakakita ako ng patunay na
may negatibong pahayag ang palasyo laban kina Harry at Meghan
para umayon sa agenda ng iba.
AKO, SI EDWARD VERITY, EDITOR NG THE MAIL ON SUNDAY
KAMAKAILAN AKONG NAKIPAGPULONG SA MATAAS NA MIYEMBRO NG ROYAL FAMILY
IYON AY DEKALIBRENG IMPORMASYON MULA SA SERYOSONG TAO
NA NASA POSISYON NG AWTORIDAD
PAHAYAG NG KATOTOHANAN
Isinangkalan si Meg para sa palasyo.
Kaya magpapakalat sila ng mga kuwento tungkol sa kanya, totoo man o hindi,
para maiwasan ang paglalathala ng mas hindi kaaya-ayang kuwento.
Makikita mo na lang bigla.
May lalabas na kuwento tungkol sa miyembro ng pamilya, at sasabihin nilang,
"Kailangang mawala iyan."
Pero mayroong real estate sa homepage ng website,
pati na rin sa unang pahina ng mga pahayagan.
At kailangang punan iyon ng kuwento tungkol sa Royal.
Itong sunod-sunod na mga negatibong artikulo
tungkol sa pagkasira ng relasyon nila ng ama niya
ang pinakamalala sa kampanya ng mga negatibong balita tungkol sa kanya.
Kung babalikan, isa iyon sa pinakaunang aksyon,
ng pagtiwalag nila mula sa Institusyon.
Idedemanda nina Prince Harry at Meghan ang Mail on Sunday.
Ayon sa kaso, nilabag ng Mail ang batas
nang ilathala ang personal na liham ni Meghan sa ama.
Isa itong pagkakamali. Bilang Royal, dapat manatiling matatag at tahimik.
Lahat ay nagbago pagkatapos.
Ang litigasyon na iyon marahil ang simula ng lahat ng pag-ungkat.
DISYEMBRE 2019
Ito ang niyebe!
Ano iyon? Oo!
Ang media coverage ng kaso ay negatibo, alam na namin iyon.
Di mo papasukin ang mga bagay na ito na umaasang taliwas doon ang lahat.
Isa talaga iyong magandang pagkakataon para lumayo kami.
Kasama si Archie, para lang linawin ang mga isip namin.
Salungat sa tradisyon, ang Duke at Duchess ng Sussex
ay hindi ipagdiriwang ang Pasko kasama ang Reyna.
Magaling, Pula! Halika.
Gustong-gusto ko doon.
Talagang napakapayapa.
Magaling, Pula.
Makahihinga ka kahit sandali.
Hi!
Nakamamangha talaga.
Dahil ang pangunahing kinailangan namin ay espasyo.
Espasyo para makapag-isip at tukuyin ano ba ang ginagawa namin.
-Naka-video iyan? -Oo.
Diyos ko po.
Napakalamig. Bagong Taon iyon, di ba?
Oo, ang unang araw ng Enero.
Nalinawan ako pagkatapos noon.
-Sabi ko, "Ano na, 2020?" -Tama.
"Ano'ng dala mo?"
Ang DailyMail.com ay may mga eksklusibong detalye tungkol sa bagong tahanan
na inuupahan niya at ni Meghan sa ngayon.
Wala ni isang paparazzi na nakatira sa Vancouver Island.
Iyon ang dahilan kung bakit namin pinili iyon. Isa iyong isla.
At hayun pa ang isa. Sasakyan ng paparazzi.
Walang taong nasa katinuan ang titiisin na lang ito.
Kitang-kita ang epekto.
Ang emosyonal na epekto noon sa aming dalawa,
pero lalo na sa asawa ko.
Ano'ng gagawin natin? Kailangan nating baguhin para sa kapakanan natin.
-Pag-isipan nating mabuti. -Paano natin gagawin?
Paano natin babaguhin ang relasyon natin sa Institusyon,
pero sa paraang protektado tayo pati na rin ang isip at kapakanan natin?
Kaya sa dulo ng Disyembre, sa simula ng Enero,
tinawagan ko ang ama ko at sinabi kong, "May plano kami."
Lumipat tayo sa Canada?
Naisip naming makabubuti ang magkaroon ng espasyo,
pero desidido rin kaming
ituloy ang trabaho namin sa Commonwealth para suportahan ang Reyna.
Tingin ko na ang mahalaga ay ang grupo ng Royal Rota ay nakabase sa London,
kaya kung wala kami roon, hindi nila kami masusubaybayan.
Kayo na ang maging laman ng unang pahina ng mga pahayagan,
kung ano mismo ang gusto ninyo,
at pwede naming ituloy ang trabaho sa ngalan ng Reyna.
Kung gusto ninyo kaming kumilos sa ngalan ng Reyna, gagawin namin.
Kami mismo ang gagastos.
Ayaw naming galawin ang buwis ng mga tao. Narito kami,
narito kami nang libre.
Ilang taon namin itong pinag-isipan.
Gusto naming tanggalin ang argumento tungkol sa pampublikong interes
na may ang press sa bawat elemento ng buhay namin.
Ang argumento nila ay, "Kung mayroon ka maski 1% ng pondo mula sa publiko,
bawat parte ng buhay mo ay maaring ilabas sa publiko.
Pwede naming panghimasukan ang privacy mo dahil suportado ka ng pondo ng publiko."
Noong 2018, napag-usapan na namin ang tungkol sa paglipat sa New Zealand.
At hindi iyon nangyari.
At sa simula ng 2019,
pinag-usapan namin ang konsepto ng paglipat sa South Africa,
pagsuporta sa mga kawanggawa, mga organisasyon sa Africa.
Malaking parte ng trabaho ang cause-driven work,
kaya naisip ko, "Maganda ito.
Malaking tulong ang pagkakaroon ng isang babaeng may kulay
kung may higit 50 na bansa ang commonwealth,
kung saan karamihan ay may kulay."
At pumayag ang palasyo na lumipat kami sa South Africa,
alam ng opisina ng ama ko, alam ng opisina ng kapatid ko,
at alam ng opisina ng lola ko.
Walang ibang may alam. Isa iyong internal na dokumento.
Lumabas ang balita sa pahayagan ng Times.
PLANO SA AFRICA PARA KAY HARRY AT MEGHAN
At hindi na itinuloy ang planong iyon dahil pinagtatalunan na ng publiko.
'Pag ang ganoong plano ay pinagtalunan na ng publiko,
malaki ang tsansang iyon ay mabibigo.
Noong oras na kinakausap ko ang ama ko mula sa Canada,
alam na ng pamilya at ng mga tauhan nila
na sinusubukan naming humanap ng paraan para makapagtrabaho
nang hindi bababa sa dalawang taon. Hindi bababa roon.
"Okay, Canada." Kausap ko ang ama ko, "Ito ang plano."
Sabi, "Pwedeng isadokumento?"
Sabi ko, "Ayoko dahil na sa nangyari."
"Wala akong magagawa kung hind." Kaya ginawa ko,
pinadalhan ko siya ng mga email sa una, ikalawa, at ikatlong araw ng Enero.
At sa isa sa mga iyon, binanggit ko na
kung hindi ito uubra,
handa kaming isuko ang titulong Sussex kung kailangan.
-At iyon nga ang… -Iyon ang plano.
Iyon ang plano.
Bago kami umalis, nakausap ko ang lola ko at sinabi ko, "Babalik kami sa ikaanim.
Gusto ko sanang puntahan ka at makita."
Alam niyang hirap kami sa mga nangyayari. Nasabi ko na iyon sa kanya.
Sinabi niyang wala siyang plano buong linggo at sinabi niyang,
"Ba't di ka pumunta?
Mag-tsaa ka. Ba;t di kayo magpalipas ng gabi ni Meghan?"
Pabalik kami noon mula Vancouver
deretso sa Heathrow. Habang pasakay kami sa eroplano,
may biglang natanggap na mensahe si H na nagsasabing,
"Di mo pwedeng makita ang Reyna.
Ipaalam mo sa principal mong di niya maaaring puntahan ang Reyna,
at abala ang Reyna, puno buong linggo niya."
At iyon ay salungat sa sinabi niya sa akin.
Pagdating namin sa UK, tinawagan ko siya at sinabing, "Abala ka raw."
"Oo. Hindi ko alam na abala ko. Sinabi sa aking abala ako.
Sabi ay abala ako buong linggo." Ako ay, "Wow."
Nakatingin ako kay H.
Pambihira, ganito kapag ang pamilya
at ang tungkulin ng pamilya ay sumasalungat sa isa't isa.
Dahil hindi ka nila pinapayagang makita ang Reyna.
Pero ang totoo, hindi nila pinapayagang makita ng apo ang lola niya.
Noong kinahapunan noon, nalaman naming lalabas ang kuwentong ito.
Sa kung anumang dahilan, alam ng mga tabloid ang tungkol dito.
Tingin ko'y noon pa naman natin alam na hindi masaya ang mag-asawa
at nahihirapan sa kanilang pampublikong tungkulin sa Royal Family.
Sabi ng ama niya, "I-dokumento mo," at ginawa niya, at limang araw makalipas,
nasa frontpage na.
Maraming haka-haka na ang Canada,
kung saan nakatira si Meghan bago magpakasal sa Royal Family…
Naging malinaw na isiniwalat ng Institusyon
ang plano naming pagbalik sa Canada.
Ang pangunahing laman ng kuwento
na nagbigay-linaw sa akin na ang laman ng isang liham sa pagitan namin ng ama ko
ay inilabas ay ang parteng handa kaming isuko ang mga titulong Sussex namin.
Nalaman ko dahil doon.
At naisip ko na lang, "Wow.
Ang kuwento namin, ang buhay namin ay literal kinuha sa amin nang pailalim."
Mararamdaman mong kaunti na lang ang oras sa puntong iyon.
Kaya kasama ang grupo namin, nagdesisyon kaming maglabas ng pahayag
na sa kasamaang-palad ay bababa kami, hindi aalis,
kundi magbabawas ng tungkulin.
SUSSEXROYAL: MATAPOS ANG MARAMING BUWAN NG REPLEKSYON AT PANLOOB NA TALAKAYAN,
NAPAGPASYAHAN NAMING SUMAILALIM SA ISANG PAGBABAGO NGAYONG TAON
AT MAGTRABAHO PARA SA SUPORTANG PINANSYAL SA SARILI,
HABANG PATULOY NA SINUSUPORTAHAN ANG REYNA.
Buong buhay ko, hawak ng ama ko ang pera.
Sa isang pamilya, normal ang magkaroon ng pinansyal na kontrol
higit sa ibang kapamilya.
TANGGAPIN NINYO ANG AMING PASASALAMAT
Umaasa kaming…
"Nakasulat na. Nakikita ninyo. Ito ang intensyon namin.
Ganito namin gustong supurtahan ang Commonwealth.
Paano namin pinahahalagahan ang tungkulin bilang presidente
at bise-presidente ng Commonwealth ng Reyna."
Malaking sorpresa mula kay Prince Harry at Meghan Markle.
Diumano'y ginulat ang Reyna.
Si Prince Charles at si Prince William ay pinadalhan lang ng kopya
ng pahayag ni Harry at Meghan sampung minuto bago ito ilabas.
Nagulat ang Reyna, tulad nating lahat,
na opisyal nilang inanunsyo ito sa Instagram.
Itong ideya na ginulat ko raw ang lola ko,
di kailanman mangyayari. Napakalaki ng respeto ko sa kanya.
Ilang buwan na ang usap-usapang ito.
Iniisip yata ng ibang tao, basta ko lang pinindot ang "post".
Ano?
HARRY AT MEGHAN, GUSTO NG CAKE AT KAININ ITO
BILANG MAKASARILING AKSYON
Email iyon ng tatlo sa mga pinakamatatagal nang pribadong kalihim, nagsasabing,
"Magpulong tayo. Magkita tayo at magpulong. Pag-usapan natin ito."
Dahil ang nangyayari, ang pinalalabas sa publiko ay kalokohan.
Tinanggihan ang pulong.
Pagkatapos ng anunsyo, kinailangan kong bumalik dahil nasa Canada si Archie.
At noon lang umalis si Meg at bumalik sa Canada
na nagpasya silang magkaroon ng pulong sa Sandringham sa darating na Lunes.
Isipin mo ang usapan, talakayan tungkol sa kinabukasan ng buhay mo,
kung ganito kalaki ang nakasalalay,
at ikaw bilang ina at asawa…
at ang puntirya sa maraming paraan,
ay hindi imbitado sa usapang iyon.
Malinaw sa aking planado iyon para hindi ka makasali.
Ang Sandringham, napakarami kong magagandang alaala ng Sandringham.
Doon namin ipinagdiwang bawat Pasko.
At ngayon ay naroon ako at ibang-iba ang sitwasyon.
BAWAL PUMASOK ANG HINDI AWTORISADO
SANDRINGHAM, ENERO 13, 2020
Isa itong makasaysayang araw para sa Royal Family.
Ipinatawag ng Reyna ang agarang pulong. Kasama doon si Prince Harry,
siyempre, pati na rin si Prince William at Prince Charles.
-Sino iyon? -Ang Duke.
Susubukan nilang bumuo ng plano para sa hinaharap.
Pumunta akong dala ang parehong panukala
na siyang isinapubliko na namin.
Pero pagdating ko roon, binigyan ako ng limang pagpipilian.
Ang una ay "walang babaguhin". Ang ikalima ay "babaguhin lahat".
Pinili ko ang ikatlo sa pulong na iyon, "kalahating bago't kalahating hindi",
sariling trabaho, pero magtatrabaho pa rin upang suportahan ang Reyna.
Mabilis na naging malinaw na
na ang layuning iyon ay hindi para pag-usapan o pagtalunan.
Nakakatakot iyong pagbulyaw at pagsigaw sa akin ng kapatid ko
at pagsasabi ng ama ko ng mga bagay na pawang kasinungalingan
at ang lola ko ay tahimik na nakaupo, pinanonood ang mga nangyayari.
Kailangan ninyong maintindihan mula sa perspektibo ng pamilya,
lalo na mula sa kanya,
may mga paraan ng paggawa ng mga bagay, at ang tunay niyang misyon,
layunin, at responsibilidad, ay ang Institusyon.
PAGMUMUNO NI REYNA ELIZABETH II
Kung ang sinasabi ng mga tao,
"Ang panukalang iyon, o kung gagawin ng dalawang ito ang mga ito,
makikita iyon bilang isang pag-atake sa Institusyon,"
ang susundin niya ay ang payong ibinigay.
Napakahirap talaga.
Natapos ang pulong na iyon nang walang malinaw na plano.
Tingin ko, mula sa perspektibo nila,
kailangan nilang paniwalaan na tungkol iyon sa aming dalawa,
at siguro'y pati na rin ang naging problema namin,
at hindi tungkol sa katambal nila, ang media, at ang mga sarili nila,
at ang relasyong iyon na nagdudulot sa amin ng matinding sakit.
Nakita nila ang ginusto nilang makita.
Atake!
Ang pinakamalungkot doon
ay itong hidwaan na namuo sa pagitan namin ng kapatid ko,
kaya ngayon ay panig na siya sa institusyon, at naiintindihan ko iyon.
Naiintindihan ko. Iyon ang mana niya.
Kaya sa isang banda, nakatatak na sa kanya na parte ng responsibilidad niya
ay ang pamamalagi at pagpapatuloy ng institusyong ito.
PRINCE WILLIAM SA PROBLEMA KINA HARRY AT MEGHAN
Isang hidwaan ang namagitan sa magkapatid…
Lagi silang magkasundo noon, at malinaw na hindi na ganoon ngayon.
Noong araw na iyon, may kuwentong lumabas
na parte ng dahilan kung bakit aalis kami ni Meghan
ay dahil ipinagtabuyan kami ni William.
At oras na makasakay ako ng kotse pagkatapos ng pulong,
sinabihan ako tungkol sa magkasanib na pahayag
na inilabas sa pangalan ko at ng kapatid ko
upang matabunan ang kuwento tungkol sa pagtataboy niya sa amin.
Senyales ng pagkakaisa mula sa magkapatid na naglabas ng magkasanib na pahayag,
tinatawag ang ulat na "kasinungalingan, nakasasakit, at potensyal na mapanganib."
Di ako makapaniwala. Walang hininging pahayag sa akin.
Walang nanghingi ng permiso na ilagay ang pangalan ko sa pahayag.
ITINANGGI NINA WILLIAM AT HARRY ANG ISTORYA
Tinawagan ko si M at sinabi ko at umiyak siya, dahil sa apat na oras,
handa na silang magsinungaling para protektahan ang kapatid ko.
Pero sa loob ng tatlong taon,
di sila handang sabihin ang totoo para protektahan kami.
Bigla ko na lang naisip, "Hindi ito matatapos."
Bawat usap-usapan at negatibong bagay, bawat kasinungalingan,
lahat ng alam kong hindi totoo,
na alam ng palasyong di totoo, ng mga tagaloob na hindi totoo,
ay hinayaan lang lumala.
Kaya wala nang ibang pagpipilian sa puntong ito.
Sabi ko, "Umalis na tayo."
Nagbabagang balita, mula sa London.
Sina Prince Harry at Meghan Markle ay opisyal nang aalis.
Inanunsyo nila ang pag-atras sa kanilang Royal duty.
Gagawin niya para kay Meghan ang di niya nagawa sa ina niya.
-Mismo. -Walang makatitiis sa pang-aatake
at pangungutyang natanggap niya.
Alam kong nasaktan siya. Pagkakataon ito upang muling maging kanya ang buhay niya.
Pakiramdam niya wala.
PRINCE HARRY AT MEGHAN, "UURONG" SA ROYAL DUTIES
Desisyon ni Harry ang paglayo
mula sa inakala niyang hinaharap at kapalaran niya.
Parang kailangang patunayan ni Meghan ang sarili niya,
patunayang nararapat siya sa Britain, nararapat sa asawa niya,
nararapat sa posisyon niya sa Royal Family.
Napakalaking kahilingan sa isang indibidwal.
Ayon sa opinyon ng publikong Briton, kasalanan lahat ni Meghan.
Nakakita ako ng mga cartoon ko, nakadapa,
habang hawak niya ang tali at suot ko ang dog collar.
Hindi na ako nagulat,
na nasa babae ang sisi para sa pasyang ginawa ng mag-asawa.
Katunayan, desisyon ko iyon. Di niya hiniling na umalis.
Ako ang nagpasyang gawin iyon.
Pero misogyny pa rin ang umiiral.
Ilan sa mga tabloid ay tinatawag ang dalawang "Rogue Royal"
at inilalarawan ang aksyon na "Megxit."
Para sa akin, ang terminong "Megxit" ay indikasyon ng kalokohan,
kawalang-saysay o kabuluhan ng tabloid press.
Iyon ang nangyayari kapag mayroong press na walang alam sa pamamahayag,
na nabubuhay sa kalupitan at pinagkakakitaan ang galit.
Akala niya tungkol lang iyon sa korona at tea party…
Kitang-kita ang manipulasyon, sa buong relasyon nila…
Tinalikuran ang Royal Family.
Natanggap nila ang galit, ang buong galit ng media.
Para bang mga teenager na nagdadabog at nagsasabing…
Biglang napagtatanto ni Meghan na hindi siya ang magiging bida ng palabas.
Ayaw niyang magkompromiso. Kailangang siya lagi ang masusunod.
Parang kinuha noon ang lahat mula sa akin.
Ang pagkakakilala sa sarili, ang kumpiyansa.
-Tama na ang tanong. Di mo ba naaalala… -Bago niya pa pinakasalan si Meghan…
-Ano ang ebidensya mo? -Wala, pero…
MEGHAN, INUTUSAN SI HARRY: "MAGTRABAHO KA, KAILANGAN NATIN NG PERA!"
Di mahalaga ang katotohanan, ang clickbait lang.
INIWAN NINA MEGHAN AT HARRY ANG ROYALS PARA SA "PANGKARANIWAN"
Dalawang minuto na lang at magsisimula na ang palabas, kaya…
APARTMENT NG KAIBIGAN, LUNGSOD NG NEW YORK
Magandang hapon. Gusto kong i-welcome si Renée DiResta,
Rasha Robinson, at Prince Harry, Duke ng Sussex.
Harry, baka maaari mo itong i-humanize para sa amin.
Noong nakaraang buwan, sa ulat ng Bot Sentinel,
kompanyang nag-aanalisa ng mga tweet,
napag-alamang maliit na bilang ng mga kontra-Meghan at Harry na mga account
ang responsable para sa malaking porsiyento ng mapanirang content
tungkol sa inyo sa Twitter.
Ang misinformation ay pandaigdigan at pangsangkatauhang krisis.
Tulad nga ng ipinunto mo, personal kong naramdaman iyon.
Alam namin na ang isang maliit na grupo ng mga account
ay pinahihintulutang lumikha ng malaking kaguluhan online
nang walang parusa o kung anuman.
ONLINE HATE NA PUNTIRYA SINA PRINCE HARRY
AT MEGHAN MARKLE MULA SA MALIIT NA BILANG
Tiningnan ng Bot Sentinel ang lahat mula QAnon hanggang MAGA
hanggang sa disinformation tungkol sa COVID at climate change.
Wala pa kaming nakitang tulad nito.
PARAAN PARA WAKASAN ANG GENETIC LINE MO.
MEGHAN MARKLE, KADIRI KANG PEKENG MALANDI
INIWAN NA DAPAT NI HARRY ANG BASURA SA LABAS!
Ang interesante sa akin tungkol sa ulat na iyon
ay ang ipinakita noon na mayroong ilang mga account
na hindi lang mga bot,
kundi mga taong nagtutulong-tulong at magkakaugnay
at responsable sa karamihan
ng mga hate propaganda laban sa mag-asawa.
Tiningnan namin ang 114,000 tweet
at nagawa naming tukuyin na 70 porsiyento
ng mga mapanirang content ay mula lang 83 account,
at 17 milyong tao ang naabot nila.
Kaya hindi lang ito karaniwang trolling.
LABAN NG BUHAY NI MEGHAN MARKLE
ANG LABAN NG DUCHESS SA MGA TABLOID
Nakikipag-ugnayan sila at pinag-uusapan ang tungkol
sa pag-uusapan nila sa partikular na araw o linggo,
anong mga larawan ang dapat ipakalat,
aktibo silang nagre-recruit ng mga tao,
tinuturuan ang mga tao kung paano gumawa ng maraming accounts,
paano gumamit ng VPN, alam mo na, para itago ang IP,
para hindi sila masuspinde.
Grabe talaga.
Anong mayroon kay Meghan na nag-udyok kay Prince Harry di lamang…
Sa bawat eksena, sino ang biktima?
…dahil inihiwalay niya…
Ito'y gawa ng mga di tipikal na "trolls."
May-bahay sila, mga kadalagahang Caucasian na lumilikha ng madalas na atake,
mula sa, "Bumalik ka na sa Amerika" hanggang sa, "Ba't di ka na lang mamatay?"
GAANO KAYA KASAYA KUNG SI MEGHAN MARKLE AY NAMATAY SA TUNNEL
SILA AY DAPAT INAALIS SA HANAY NG MGA TAGAPAGMANA
Si Samantha Markle ay kabilang sa grupong
nagpapakalat ng maraming maling impormasyon.
Nasuspinde ang account ni Samantha.
Tapos ay pinadalhan namin ang Twitter ng listahan
dahil mayroon siyang 11 pang karagdagang accounts.
At, oo, naguluhan din kami rito,
paanong ang half-sister ni Meghan
ay kabilang sa isang hate group?
AYON SA ABOGADO NI SAMANTHA, ANG TWITTER ACCOUNT NIYA AY DI NASUSPINDE
KUNDI "NA-HACK", KAYA NAGKAROON NG MGA "IMPOSTOR NA ACCOUNT"
Siguro ang pinakamahirap na parte ay ang bilang ng mga mamamahayag na Briton
na nakikisali at nagpapalala ng galit at kasinungalingan.
Kapag kumalat ang isang kasinungalingan sa social media, mapanganib iyon.
Pero kapag ang parehong kasinungalingan ay nabigyan ng kredibilidad
ng mga mamamahayag o tagapaglathala,
di makatarungan iyon, at para sa akin, abuso sa kapangyarihan.
KILALANG EKSPERTO NG ROYAL NAGPALAWIG NG NAGKAKAISANG HATE CAMPAIGN
Para sa pangunahing mga hate account,
ang unang motibo nila ay pagkakitaan ang bagay na ito.
Pero ang mga pangalawang account, tungkol naman sa galit.
Tungkol sa, alam mo na, lahi.
HARRY AT MEGHAN - GINAGAMIT SI LILIBET
DUKE AT DUCHESS NG SUSSEX DI MAKAPAGHINTAY NA SIMULAN ANG PAGDIRIWANG NG KWANZAA
ISA LAMANG SIYANG OPORTUNISTA.
At ang tutok ay kay Meghan talaga.
Ikinukumpara siya sa, halimbawa, isang unggoy.
May mga bastos ring salita
kung saan gumagamit sila ng n-word sa mga tweet.
GOLD DIGGER, IMORAL, SEX MANIAC
Ang kaseryosohan ng nangyari sa kanya at ng nangyari…
nangyari sa amin, at ang patuloy na nangyayari sa kanya,
dapat iyong kilalanin.
Sa palagay ko, para maintindihan ng mga tao,
alam mo na, kung nagtanim ka ng binhing nasusuklam,
paano iyon sisibol? Ibig kong sabihin, noong mga nakaraang araw lang…
Tinitingnan ko ang manwal para sa pangkat ng seguridad sa aming bahay,
at sa isa sa mga pahinang nabuklat ko,
tungkol iyon sa isang online monitoring, at ang sabi'y,
"Kung may tweet na gaya nito,
i-report niyo agad sa pinuno ng seguridad."
Ang sabi lang naman ay, "Kailangang mamatay ni Meghan.
Kailangang may pumatay sa kanya. Dapat siguro'y ako." At ako'y parang,
"Okay. Iyon pala ang mayroon dito sa mundo.
Dahil sa mga taong nagsisimula ng galit.
Isa akong ina. Iyon ang totoong buhay ko."
Alam mo? Iyon ang bagay na kapag nakita mo't nagpatuloy ka,
"Inuudyukan mo ang mga taong patayin ako."
Hindi lang ito basta tabloid. Hindi lang basta kuwento.
Tinatakot mo ako.
Di ba? Nang gabing iyon, ang mag-akyat-baba sa hatinggabi,
nakabantay sa pasilyo, "Ligtas ba? Sarado ba mga pinto?
Bukas ba ang seguridad? Ang lahat ba'y…" Totoo iyon.
"Ligtas ba mga anak ko?"
At ginawa mo iyon para saan?
Dahil nababagot ka o dahil kumikita ka,
o gumagaan ang pakiramdam mo?
Totoo ang kung anong ginagawa mo,
at iyon ang bagay na sa tingin ko'y hindi talaga naiintindihan ng mga tao.
"Talagang napakabuti mo, ahas, pero hindi, magpipiging ako kasama ang…"
Gruffalo!
Ang gruffalo? Ano'ng gruffalo?
Maganda ba 'yong kanta?
Napakaganda noong kanta. Astig iyon.
Gusto mo bang ulitin ko, Mama?
-Sige nga. Salamat. -Sige.
Linawin lang natin kung ano ang nakasalalay dito.
Para itong simbolikong paglipol.
Kung kaya mong wasakin ang mga taong simbolo ng katarungang panlipunan,
e di kaya mong takutin ang mga taong huwag naising maging pampubliko.
Paraan iyon para senyasan ang iba sa atin na huminto.
Kapag nahimok mo ang sapat na bilang ng tao sa init ng pagkagalit,
di iyon tulad noong ibang kasong pisikal akong masasaktan,
pero, alam mo na, hindi ako masasaktan sa mga salita.
Maaari ka nilang patayin. Totoo ang pagbabanta.
HOSTS NG RACIST PODCAST NANANAWAGANG
PATAYIN ANG 3-TAONG-GULANG NI PRINCE HARRY
Buga.
Tandaan mong anumang nangyayari sa media,
ang nabubuo ay isang ilusyon.
Kapag sinubukan mong patunayang mabuti ka
at hindi ikaw ang taong sinasabi nilang ikaw,
kumakagat ka sa pain, sinasayang mo lang ang panahon mo. Isa itong ilusyon.
Ang trabaho mo'y di para patunayan ang kabutihan mo.
Alam mo kung sino ka. Kayong dalawa.
Kung handa ka na, buksan mo ang iyong mata.
Nakakalungkot man, para mangyari ang isang pagbabago,
minsan, kailangang makaranas ng maraming sakit.
Para makausad sa susunod na kabanata, tapusin ang unang kabanata.
WINDSOR HOME PARK MARSO 2020
Pareho kaming bumalik mula Canada noong Marso.
LONG WALK GATE PRIBADO, PASUKAN LAMANG
At iyon na rin ang tila linggo ng pamamaalam namin.
Literal na iniisa-isa namin ang napakaraming mga kahon,
at tinitingnan namin lahat, "Grabe, na-miss ko ang kumot na ito,
nakakatawa ang sombrerong iyon."
Tinatanggap lang namin lahat
at talagang nagkaroon kami ng pagkakataong…
balikan ang buong love story namin.
Lagi naming nakikitang tumatakbo si Archie sa hardin ng Frogmore Cottage,
at siguro'y tumatalon sa lawa ng Reyna.
Bahagi iyong lahat ng aming hinaharap at napakabilis na nagbago ang lahat.
Alam naming magkakaroon kami ng pahinga mula sa…
sa napakasakit na karanasang kinasasadlakan namin.
Pero kasabay din n'on, talagang napakalungkot.
Madalas kong iniisip, sa kahit anong relasyon,
kadalasan 'pag nahulog ang lalaki sa babae,
sasabihin ng mga barkada ng lalaki, "Nagbago na siya."
"Hindi ko na siya nakikita, lagi silang magkasama."
At sisisihin mo 'yong babae.
Galit sila sa kanya dahil siya ang umagaw sa barkada nila,
at iyon ay kahit nasa maliit na bayan ka, o malaking siyudad, o Royal family.
Hindi naman siya maaakit sa akin o magiging interesado sa akin
kung wala pa siya sa sarili niyang landas.
Karamihan sa mga tao ay naghahanap ng ibang sisisihin.
Para subukang ayusin ang nararamdaman mo dahil mayroong nagbago,
di masarap sa pakiramdam at ayaw mo. Ano ang bagay na kakaiba?
"Nagbago ang lahat nang dumating ka rito. Kaya kasalanan mo."
Kailangang sisihin mo ako.
Dahil kung sisisihin mo ako, wala kang kasalanan.
Kaya iyong huling linggong iyon ay…
ay malungkot na masaya.
Masaya sina Harry at Meghan ngayong gabi. Mainit ang Royal farewell.
Nagbalik sa UK si Meghan sa unang pagkakataon mula nang magdesisyon silang
bumaba bilang mga nakatatandang maharlika.
Noong linggong iyon ng pagpapaalam, hinarap namin lahat ng mga engagement,
at ito'y parang, totoong buhawi.
Limang engagements sa loob ng limang araw.
Hanggang sa huling linggong iyon sa UK, madalang akong magsuot ng kulay.
Hindi ko kailanman ginustong mapansin, o maglagay ng kahit anong balahibo.
Kaya sinubukan kong makibagay.
-pero nagsuot ako ng maraming kulay n'on. -Oo.
Pakiramdam ko, "Magmukha tayong bahaghari."
Hindi namin kasama ang pamilya. Pagkakataon na naming magpakatotoo.
Marami sa inyo ang nagsabi na sagot niyo ako.
Narito din ako ngayon para sabihin sa inyong sagot ko rin kayo.
Di naman kailangang sa ganitong paraan. Pinag-usapan namin ito, paulit-ulit.
Nakaupo sa kusina pagkatapos ng mga gabing-gabing engagement,
"Kaya nating gawin ito habambuhay."
Naisip ko ang publiko,
"Kung napapaniwala sila ng dalawang taon, ano'ng tingin nila sa akin?
Galit sila sa amin."
Hindi.
Maalab ang pagtanggap ng mga tao.
Malungkot silang aalis kami. At malungkot kaming aalis kami.
Mami-miss ko ang publikong Briton, hindi ang pahayagang Briton,
at ang kanilang mga tagasubaybay at mga troll na ginawa nila.
MEGHAN AT HARRY! AT ARCHIE
Mami-miss ko ang bansang ito. Maging si Meghan.
ARAW NG COMMONWEALTH MARSO 9, 2020
Isa ito sa mahuhusay na piyesa sa palabas ng Royal Family ngayong taon.
Isang Westminster Abbey service tampok ang Reyna kasama sina Charles at Camilla,
William at Kate, maging sina Edward at Sophie,
at ang panghuli, sina Harry at Meghan,
sa huli nilang opisyal na pagganap bago bumalik sa Timog Amerika.
Ang unang beses na nakita namin
ang ibang miyembro ng pamilya ay sa publiko sa Westminster Abbey.
Ito ang huling beses na makikita natin ang Duke at Duchess ng Sussex
kasama ang Reyna at Royal Family sa engangement. Importante ito.
Kinakabahan kaming makita ang pamilya
dahil lahat ng TV camera, at lahat ay nanonood sa bahay,
lahat ay pinapanood ang audience, para kang nasa teleserye,
kung saan… ang tingin ng lahat sa iyo ay libangan.
Maiisip mo talaga kung anong tumatakbo sa utak nila
habang sinusundan nila ang mga galaw nito,
-Oo. -…pati na kung ano nangyayari sa paligid.
Pakiramdam ko'y malayo ako sa kabuuan ng pamilya ko,
na nakakapagtaka dahil kung paano sila kumilos ay tungkol
sa kung ano hitsura kaysa ano pakiramdam, at mukhang malamig iyon.
Malamig naman talaga.
Sa mga serbisyong nakita natin ngayon, wala sila sa prusisyon.
Ipinapakita rin nito kung saan kusang nagbabago ang mga bagay.
Kapag nakita mo kung gaano sila katagumpay sa mga pampublikong engagement,
makikita mo kung gaano kalaking kawalan ito sa Royal Family,
pero magtataka ka rin kung paano nangyaring
may kung anong hindi maiayos para mapanatili sila sa samahan.
Umalis na kami sa Westminster Abbey at iyon na iyon.
Pumunta kami sa airport. Nagmamadali para umabot sa flight,
muntik nang di umabot, pero gusto kong bumalik para kay Archie.
Oo. Bumalik sa Palasyo ng Buckingham, na nagbago.
Tinanggal ang sombrero. Mabilis na hinubad itong berdeng damit.
Nagbihis para sa paglipad. Nagpapaalam na ako.
Siyempre, malungkot iyon.
Nakasakay na kami sa eroplano.
At hindi iyon ang pilot, pero kung sinuman ang nagbabantay sa mga crew,
dumating siya at lumuhod sa tabi ko at tinanggal ang sombrero.
Nakatingin ako sa kanya, at sabi niya,
"Kinikilala namin ang lahat ng ginawa niyo para sa ating bansa."
At iyon ang unang pagkakataong naramdaman kong may isang taong
nakakita ng sakripisyo.
Hindi para sa sarili kong bansa.
Sa bansang ito, hindi naman ito sa akin.
Lumapag kami sa Canada, isa sa mga seguridad namin
na matagal nang nagtatrabaho kay H, at mahuhusay itong mga ito.
Bumagsak na lang ako sa mga braso niya nang umiiyak.
At sabi ko, "Ginawa ko ang lahat."
At sabi niya, "Alam ko. Alam ko iyon, mam. Alam kong ginawa mo ang lahat."
Talagang ginawa ko ang lahat.
At iyon ang bagay na nag-uudyok dahil ginawa mo,
"Pero hindi pa rin sapat.
Hindi ka pa rin kabilang."
Imposibleng hindi makaramdam ng emotional investment bilang isang Itim na Briton.
Ang panonood kay Meghan na makapasok sa institusyong ito at maging icon nito,
itong pigurang ito na sobrang inasahan natin.
Bahagi ng kung bakit ang kawalang kakayanan ng palasyong
depensahan si Meghan sa mas malaking problema
ay nasa gitna ng argumento para sa monarkiya ang Commonwealth.
Ang Commonwealth ay dalawa't kalahating bilyong mga Itim at Kayumangging tao.
Narito ay ang babaeng kamukha ng karamihan ng mga tao sa Commonwealth,
at sila'y, kung bakit,
hindi makahanap ng kapasidad para protektahan siya,
para irepresenta siya, para suportahan siya,
na ilagay ang kapangyarihan sa pangalan niya, lumaban para sa kanya.
Isa sa malalaking tanong na kinakaharap ng modernong Britanya ay,
"Anong pipiliin naming magiging simbolo at institusyon?
Kabilang ba sila? O ipagpapatuloy ba nila ang kasaysayan ng di kasama?"
At 'pag ang miyembro ng Royal Family ang dumalaw sa isa sa mga bansang ito,
gumagawa ito ng nakaiilang na sandali para sa gobyernong Britaniko
Pabatid sa Duke at Duchess ng Cambridge
at sa buong Royal Family
na dumating na ang oras ng reparasyon.
JAMAICANS HINDI PINANSIN ANG ROYAL VISIT
NAKANSELANG TOUR NINA SOPHIE AT EDWARD
"MUTUAL NA KASUNDUAN"
May mga tipping point, isang panghenerasyong pagbabago,
at isang sandali kung saan ang mga pangyayari'y para bang nagiging isa.
…mula sa araw na ito at magpakailanman,
idinedeklara ang Barbados na isang republikang parlamentaryo.
Noong 2021, nagdesisyon ang Barbados
na palitan ang Reyna bilang pangulo ng estado.
At iyon ay tila susundan ng ibang mga bansa.
PAGTANGGAL SA REYNA
May bagong panawagan ngayon para sa Jamaica na gumawa ng hakbang
na alisin ang Reyna bilang pangulo ng estado.
Sinumang nasa loob ng sistemang iyon, pamilya ko man,
mga tauhan, o PR, o kahit sino,
ay totoong nawalan na ng napakalaking pagkakataon sa aking asawa,
at gaano kalayo ang mararating noon sa kabuuan.
Ito ay nagbigay ng ideya na pwedeng magbago ang Britanya,
na ang pinakamahirap kontrolin, tradisyonal na bahagi ng Britanya,
ay maaaring mabago at magbago.
Ang pag-alis nila ay para bang pagguho ng isang pangarap.
MARSO 2020
Hi. Bale heto kami ngayong, Martes-- Miyerkules.
Miyerkules, hayan… ngayong Marso.
Itong mga susunod na buwan ay kung kailan kami magiging napakahina.
Kapag ang press ay walang dudang gagawa ng kahit anong agresibong atake.
Ang Duke ng Sussex pababa sa kanyang eroplano, kita niyo naman.
Malinaw na marami pang mga tanong na kailangan ng kasagutan.
May proteksiyon pa rin ba sila kahit sa ibang bansa nakatira?
Sa oras na makabalik ako mula sa UK matapos ang biyahe noong Marso,
napapaligiran na agad ang buong lugar.
Mga bangka sa tubig, mga kotse sa kalsada,
mga indibidwal na sinusubukang makalundag sa bakod, makakuha ng larawan.
Iyon ay… oo. Hindi ko pa iyon kailanman naranasan.
Nakita ko lang itong lalaking ito. Tumingin siya sa akin habang papasok ako.
Tinanong ako ni M, "Di ba nila aalisin ang seguridad natin?"
Sabi ko'y, "Di nila gagawin." Ang pinanggalingan ni Meghan,
ang world-documented hate campaigns laban sa amin,
kahina-hinalang mga padalang dumarating sa Palasyo,
na may pangalan niya o pangalan ko.
"Gagawin kaya nila iyon?"
Ang sabi ko'y, "Di nila iyon gagawin." Ginawa nila.
Nagdesisyon silang alisin ang seguridad namin noong Marso 31,
kaya may kulang tatlong linggo lang ako para maghanap ng seguridad namin.
Nag-aalala ako. Totoong inaalala ko ang kaligtasan ng pamilya ko.
Tapos bigla na lang, heto na ang COVID…
Ayon sa mga opisyal, mahigit 400 katao na ang nagkasakit…
Sa oras na iyon, nalantad ang lokasyon namin.
Alam naming tatanggalin ang seguridad namin.
Alam ng lahat kung nasaan kami, kaya hindi na talaga kami ligtas doon.
Ulat ng AP ngayon na ang asawang si Sophie ni Canadian Prime Minister Justin Trudeau
ay nagpositibo sa Coronavirus.
Isasarado na ang border.
Walang tanong-tanong, isasarado nila ang border anumang oras.
Diyan ka lang.
Darating ang puntong mag-aalala ka tungkol sa kung anong…
anong maaring mangyari
kaya gagawin mo ang sa tingin mo'y dapat gawin ng isang asawang lalaki o tatay,
at iyon ay ang umalis doon.
Tagapagsalin ng Subtitle: Nikka Flores